Webex

Webex de Cisco estas usona kompanio, kiu disvolvas kaj vendas programaron por retaj kunsidoj aŭ Video Teleconference Calls (VTC).

Ĝi estis fondita en 1995 kiel WebEx fare de Subrah Iyar kaj Min Zhu kaj akirita fare de Cisco Systems en 2007(en) Om Malik, Why Cisco paid $3.2B for WebEx? , Gigaom, la 15-an de marto 2007..

Cisco Systems ofertas diversajn produktojn por reta kunlaborado inter privataj individuoj kaj kompanioj sub la nomo Webex . Ĉi tio inkluzivas, ekzemple, retkunsidajn solvojn, IP-telefonion, tujan mesaĝadon, dosiertranslokigon, ekrankundividon kaj aliajn funkciojn.

Por pli grandaj kompanioj aŭ asocioj ankaŭ aliaj helposolvoj disponeblas kiel ekzemple diversaj virtualaj kunvenejoj por povi kunsidi aŭ kunlabori internacie. Tiel ili ŝparas monon je transportkostoj kaj gajnas tempon.

La individuaj produktoj havas modulan strukturon kaj povas esti adaptataj kaj vastigataj laŭ propraj bezonoj. Krom aplikaĵoj por la moveblaj platformoj Android kaj iOS, estas ofertataj labortablaj klientoj (angle: desktop clients) por Vindozo, Linukso kaj macOS.

 Referencoj 

 Vidu ankaŭ 
Reta kunsido

 Eksteraj ligiloj 
Webex-retejo

Kategorio:Retaliro